قارایارانین سپتیک فورماسی یوکسک ویرولنتلی تؤردیجی میکروبلارا، تنففوس یوللارینین سئلیک‌لی قیشاسین‌دان کئچه‌ن ماسسیو اینفئکسیالاشما زامانی اینکیشاف ائدیر. آز حاللاردا تصادف ائدیلیر. پروسس قاباقجادان دری اۆزرینده اوجاق‌لی دییشیک‌لیکلر اولمادان تئز یاییلیر. بدن‌ده چوخ‌لو هئمورراگییالار میدانا چیخیر، مئنینگیال سیندروم آشکار ائدیلیر. قان‌دا و اونورغا کانالی مایع سین‌ده قارایارا چؤپلری اولمور. نوخوشلوق بیرینجی، آز حاللاردا ایسه ایکینجی گونو عفونت-توکسیک شوکدان اؤلوم حادثه‌سی باش وئریر. قارایارا سئپ‌سی‌سی چوخ واخت آغجیرین و باغیرساغین زده‌له‌نمه‌سیله مۆشایعت ائدیلیر. بو نوخوشلوق آغجیر و باغیرساق فورمالارینین آییرد ائدیلمه‌سینه سبب اولموش‌دور. قارایارانین سپتیکی فورماسینین موختلیف آغجیر واتیانتلاری نزرچارپان اینتوکسیکاسییا تظاهرلریله سون درجه آغیر کئچیر. حرارت ۳۹-۴۰°سی-دک یوکسلیر. شدت‌لی اؤسکورک، سینه‌ده سیخینتی، کؤپوک‌لو قان‌لی بلغه‌م ایفرازاتی میدانا چیخیر. آغجیرلرین شدت‌لی اؤدئ‌می و هموراژیک ائکسودات‌لی پلئوریت تظاهرلریله کئچه‌ن پنومونیا معین ائدیلیر. ایفراز(ترشّح) اولونان بلغه‌م موروق ژئلئ‌سی شکلین‌ده پوختلشیر و ایچریسینده قارایارا چؤپلری اولور. ۲-۳-جو سوتکا خسته‌لر عفونت-توکسیک شوک‌دان اؤلورلر. قارایارانین سپتیک فورماسینین باگیرساق واریانتی قفلته‌ن باشلاییر. قارین‌دا کسکین ایتی آغریلار میدانا چیخیر، اونا اۆرک بولانماسی، اؤدله قاریشمیش قان‌لی قۇسما، قان‌لی ایسهال قوشولور. باغیرساغین زده‌له‌نمه‌سی بعضاً اونون پئرفوراسییاسی – دئشیلمه‌سی نتیجه‌سین‌ده اینکیشاف ائدن پئ ریتونیته سبب اولور. بو زامان بدن حرارتی ۳۹-۴۰°سی-دک یوکسلیر، هیه‌جانلانما و ائیفورییا، ساییقلاما، قیجولمالار، مئنینگئال سیندروم اولور. دری اۆزرینده ایکینجی‌لی سپمه میدانا چیخیر، دیففوزستیانوزلار اینکیشاف ائدیر. نبض تئزلشمیش و ساپواری اولور، آتاردامار تضییق دوشور. نوخوشلوق ۱-۴ گون داوام ائدیر و اۆرک چاتیشمازلیغین‌دان اؤلومله نتیجه‌لنیر. خسته سون درجه نادر حاللاردا ساغالیر.